
[bookmark: _Toc241300461]OSNOVNI PODACI O ŠKOLI

	Naziv škole:
	Osnovna škola Drenje

	Adresa škole:
	Ljudevita Gaja 28, 31418 Drenje

	Županija:
	Osječko-baranjska

	Telefonski broj: 
	031 862004

	Broj telefaksa:
	031 862257

	Internetska pošta:
	osdrenje@os-drenje.skole.hr

	Internetska adresa:
	http://www.os-drenje.skole.hr/

	Šifra škole:
	14-397001

	Matični broj škole:
	03011178

	OIB:
	88357338997

	Ravnatelj škole:
	Darko Čota

	Voditelji područnih škola:



Napomena: Podaci na dan  31.8.2026.
	Đurđica Arsenić (Bračevci)
Ivana Ilić (Kućanci Đakovački)
Sanja Pejčić (Pridvorje)
Lucija Tomić (Mandićevac)
Željka Rossi (Slatinik Drenjski)
Željana Petrović (Paljevina)
Josipa Magličić  (Potnjani)

	Broj učenika:
	139

	Broj učenika u razrednoj nastavi:
	60

	Broj učenika u predmetnoj nastavi:
	79

	Broj učenika s teškoćama u razvoju:
	22

	Broj učenika u produženom boravku:
	0

	Broj učenika putnika:
	63

	Ukupan broj razrednih odjela:
	19

	Broj razrednih odjela u matičnoj školi:
	9

	Broj razrednih odjela u PŠ-a:
	10

	Broj razrednih odjela RN-a:
	12

	Broj razrednih odjela PN-a:
	7

	Broj smjena RN:
	1 smjena-ujutro

	Početak i završetak svake smjene:
	     08:00 – 13:05 - područne škole

	Broj smjena PN:
	1   07:30 – 14:30

	Broj radnika:
	60

	Broj učitelja predmetne nastave:
	25

	Broj učitelja razredne nastave:
	12

	Broj učitelja u produženom boravku:
	0

	Broj stručnih suradnika:
	4

	Broj ostalih radnika:
	18

	Broj nestručnih učitelja:
	0

	Broj pripravnika:
	1

	Broj mentora i savjetnika:
	5

	Broj voditelja ŽSV-a:
	1

	Broj računala u školi:
	95

	Broj specijaliziranih učionica:
	4

	Broj općih učionica:
	7 (matična)+14(područne)=21

	Broj sportskih dvorana:
	1

	Broj sportskih igrališta:
	1

	Školska knjižnica:
	1

	Školska kuhinja:
	1





Broj učenika:	I-IV	60 učenika u 12 razrednih odjela
		
	V-VIII	79 učenika u 7 paralelnih odjela

Ukupno:	I-VIII	139 učenika u 19 odjela

Napomena: Podaci se odnose na kraj školske godine.

Predškola: 14 polaznika, djelatnik ima Ugovor o radu  s Dječjim vrtićem Đakovo, financira Općina Drenje.


Ravnatelj škole: 	Darko Čota,  dipl.ing.

Stručni suradnici:	Aneta Orešković Buljan, pedagog 
	Vlatka Štrk, knjižničar
	Marija Jurić, psiholog
	Marija Miličević, psiholog(zamjena Sara Jantula)

1. [bookmark: _Toc241300462]UVJETI RADA

Nastavna godina 2025./2026. počela je 8. rujna 2025. godine u skladu s kalendarom rada, a završila 12. lipnja 2026. Predmetna nastava izvodila se u Osnovnoj školi Drenje u primjerenim uvjetima za izvođenje nastave (specijalizirane učionice informatike, likovne i glazbene kulture, kemije, biologije i fizike te sportska dvorana). Razredna nastava odvijala se u područnim odjelima u primjerenim uvjetima osim nastave tjelesne i zdravstvene kulture.
Škola ima osnovna nastavna pomagala i opremu koja omogućava izvođenje nastave. Predškola je organizirana u prostorijama matične škole u Drenju i u PŠ Potnjani.
I ove godine kuhani obroci pripremani su za sve učenike matične i područnih škole. Ministarstvo znanosti i obrazovanja nastavlja financirati obroke za sve učenike naše škole u iznosu 2,00 eura (doručak i ručak) po učeniku u nastavne dane.
Kuhari naše škole pripremali su oko 300 obroka (doručak i ručak) svaki nastavni dan. Općina Drenje također je financirala i razvoz hrane do područnih škola.
Ovo je bila treća godina Eksperimentalnog programa „Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja“.
Od prodaje poljoprivrednog zemljišta (Šramovo brdo i Fićin sokak) napravljena je i treća solarna elektrana za vlastitu potrošnju.

[bookmark: _Toc241300463]PODACI O ŠKOLSKOM PODRUČJU

Osnovna škola Drenje obuhvaća područje 9 naselja, a u svom sastavu ima 7 područnih škola s 10 odjela razredne nastave. To su: Bračevci, Kućanci Đakovački, Mandićevac, Paljevina, Potnjani, Pridvorje i Slatinik Drenjski.
Karakteristika je cijelog školskog područja velika disperzija naselja i slaba prometna povezanost. Dvije školske autobusne linije organizirane su za prijevoz učenika u matičnu školu iz 8 naselja. 
 U školskoj godini 2025./2026. nastavu je započelo 139 učenika u 19 razrednih odjela. 
Nastavnu godinu završili smo sa 138 učenika - jedan učenik je odselio nakon 1. polugodišta.

2. [bookmark: _Toc241300464]ORGANIZACIJA RADA

Od 2023./2024. školske godine Osnovna škola Drenje sudjeluje u eksperimentalnom programu „Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja“. Program će trajati četiri godine.
Nastava je u ovoj školskoj godini počela redovito 8. rujna 2025., kako i predviđa kalendar školske godine 2025./2026. Ostvareno je 176 nastavnih dana. Nastava je organizirana u petodnevnom radnom tjednu, sve subote bile su neradne.
Budući da su sve područne i matična škola povezane širokopojasnom internetskom vezom i ove školske godine koristili smo sustav eDnevnik. 

1. DRENJE-PREDMETNA NASTAVA
Nastava se izvodila u Osnovnoj školi Drenje u prijepodnevnoj smjeni od 7:30.

2. DRENJE – RAZREDNA NASTAVA
Nastava  se izvodila u prijepodnevnoj smjeni s početkom od 8:20 sati.

3. PO BRAČEVCI
Nastava se izvodila od 8:00 sati u prijepodnevnoj smjeni.

4. PO KUĆANCI ĐAKOVAČKI
Nastava se izvodila od 8:00 sati u prijepodnevnoj smjeni.

5. PO MANDIĆEVAC
Nastava se izvodila od 8:00 sati u prijepodnevnoj smjeni.

6. PO PALJEVINA
Nastava se izvodila od 8:00 sati u prijepodnevnoj smjeni.

7. PO POTNJANI
Nastava se izvodila od 8:00 sati u prijepodnevnoj smjeni.

8. PO PRIDVORJE
Nastava se izvodila od 8:00 sati u prijepodnevnoj smjeni.

9. PO SLATINIK DRENJSKI
Nastava se izvodila od 8:00 sati u prijepodnevnoj smjeni.



Tablica 1 – kalendar rada, ostvareno u šk. god. 2025./2026.
	
	Mjesec
	Broj dana
	Blagdani i neradni dani
	Dan škole, grada, općine, župe, školske priredbe...

	
	
	radnih
	nastavnih
	
	

	I. polugodište
od 8.9.
do 23.12.
2025. god.        
	IX.
	22
	16
	0
	

	
	X.
	23
	23
	0
	
Dani kruha i zahvalnosti za plodove zemlje


	
	XI.
	19
	18
	1
	Dan svih svetih (1.11.)

	
	XII.
	21
	17
	2
	Posjet 8. razreda Vukovaru (15.12.)

	UKUPNO I. polugodište
	85
	74
	4
	Zimski odmor učenika
od 24.12.2025.-11.1.2026.
Nastava počinje 12.1.2026.

	II. polugodište
od 8.1.
do 13.6.
2025. god.        
	I.
	20
	15
	2
	Nova godina (1.1.) 
Sveta tri kralja (6.1.)

	
	II.
	20
	20
	0
	

	
	III.
	22
	20
	0
	NCVVO – ispiti za učenike 4. i 8. razreda

	
	IV.
	21
	18
	1
	Proljetni odmor učenika
od 30.3. do 6.4.2026.
Uskrsni ponedjeljak 6.4.2026.
Nastava počinje 7.4.2026.

	
	V.
	20
	20
	1
	Dan državnosti (30.5.)

	
	VI.
	20
	9
	2
	Dan škole 3.6.2026.
Tijelovo (4.6.)
Dan antifašističke borbe (22.6.)
Dopunski rad 18. i 19.6. te od 23. do 25.6.
Ljetni odmor učenika od 15.6. do 31.8.

	UKUPNO II. polugodište
	123
	102
	6
	

	S V E U K U P N O:
	207
	176
	10
	

	   DRŽAVNI PRAZNICI I BLAGDANI REPUBLIKE HRVATSKE

	 - 1.11. 2025.  Svi sveti (subota)

	 - 18.11. 2025.  Dan sjećanja na žrtve domovinskog rata i Dan sjećanja na žrtve Vukovara (utorak)

	 - 25.12. 2025. Božić (četvrtak )

	 - 26.12. 2025. Sveti Stjepan (subota )

	 - 1.1. 2026. Nova godina (četvrtak )

	 - 6.1. 2026. Sveta tri kralja (utorak )

	 - 5.4. 2026. Uskrs (nedjelja)

	 - 6.4. 2026. Uskrsni ponedjeljak (ponedjeljak)

	 - 1.5. 2026. Praznik rada (petak )

	 - 30.5. 2026. Dan državnosti (subota)

	 - 4.6. 2026. Tijelovo (četvrtak)

	 - 22.6.2026. Dan antifašističke borbe (ponedjeljak)

	 - 5.8.2026. Dan pobjede i domovinske zahvalnosti (srijeda)

	 - 15.8.2026. Velika Gospa (subota)

	   GRADSKI BLAGDANI (Crkveni god)

	- Bračevci 15.8. Velika Gospa  (subota) 

	- Drenje 29.9.  Sveti Mihovil (ponedjeljak) – nenastavni dan

	- Mandićevac 22.1. Sveti Vinko (četvrtak)

	- Kućanci Đakovački 16.5. Sv. Ivan Nepomuk (subota)

	-Paljevina 30.11. Sv. Andrija (nedjelja)

	-Potnjani 31.5. Presveto Trojstvo (ponedjeljak)

	-Pridvorje 4.12. Sveta Barbara (četvrtak)

	-Slatinik Drenjski 20.8. Sv. Bernard Opat (četvrtak)







Tablica 2 – organizacija odjela


	Razred
	učenika
	broj odjela
	odjeli
	primjereni oblik školovanja
	Prehrana
	Putnika

	Bračevci
I.-IV.
	4
	1
	1+3+4
	-
	4
	-

	Drenje
I.-IV.
	13
	2
	1+2, 3+ 4
	1
	13
	-

	Kućanci
I.-IV.
	9
	1
	1+4, 3
	2
	9
	7

	Mandićevac
I.-IV.
	5
	1
	2+3+4
	2
	5
	-

	Paljevina
I.-IV.
	3
	1
	3+4
	-
	3
	-

	Potnjani
I.-IV.
	13
	2
	2+3, 4
	2
	13
	-

	Pridvorje
I.-IV.
	8
	2
	1+4, 2+3
	2
	8
	-

	Slatinik
I.-IV.
	5
	1
	1+2+3
	2
	5
	-

	UKUPNO
I.-IV.
	60
	11
	
	11
	60
	7

	V. a
	10
	1
	
	1
	10
	9

	V. b
	10
	1
	
	1
	10
	7

	VI. a
	9
	1
	
	3
	9
	9

	VI.b
	9
	1
	
	1
	9
	5

	VII. a
	21
	1
	
	1
	21
	17

	VIII. a
	10
	1
	
	3
	10
	8

	VIII. b
	10
	1
	
	3
	10
	8

	UKUPNO
V.-VIII.
	79
	7
	
	13
	79
	63

	UKUPNO 
 I. - VIII.
	139
	18
	
	24
	139
	70




3. [bookmark: _Toc241300465]REALIZACIJA NASTAVNOG PLANA I PROGRAMA 

Godišnji plan i program te Školski kurikulum ostvareni su u cijelosti.
Sadržaji u okviru redovne nastave (A1), potpomognutog i obogaćenog učenja (A2), izborne nastave, izvanškolskih aktivnosti (B1), izvanškolskih aktivnosti (B2) realizirani su i usvojeni na zadovoljavajućoj razini. Rad s darovitim i naprednim učenicima nije se ostvarivao kroz posebno organiziranu nastavu nego u sklopu redovite nastave i kroz projekt stručne službe škole, u skladu s potrebama takvih učenika i mogućnostima škole. Izbornu nastavu polazili su učenici od 1. do 8. razreda iz vjeronauka, učenici 4. i 8. razreda iz informatike te učenici 7. i 8.  razreda iz njemačkog jezika. Izvannastavne aktivnosti odvijale su se tijekom cijele godine u 34 različitih grupa. Za svaku grupu osigurana su sredstva u iznosu od 2.000 eura.
Održana su školska natjecanja iz hrvatskog jezika, engleskog jezika, matematike, geografije i biologije, školsko natjecanje iz krosa, međuškolsko iz futsala i badmintona te sigurno u prometu.
I ove je godine Učiteljsko vijeće donijelo odluku o nagrađivanju najuspješnijih učenika. Nagrađeni su učenici koji su sudjelovali na županijskim ili državnim natjecanjima te učenici koji su završili svih osam razreda s odličnim uspjehom.




[bookmark: _Toc241300466]NATJECANJA 

SIGURNO U PROMETU – državna razina
Učenik 5. b razreda Domagoj Ilančić sudjelovao je na 32. državnom natjecanju „Sigurno u prometu“, održanom od 19. do 22. svibnja 2026. u Rovinju. Osvojio je odlično 25. mjesto u kategoriji dječaka.

Natjecanje mladih tehničara – županijska razina
Na 68. Županijskom natjecanju mladih tehničara, održanom u Osnovnoj školi Miroslava Krleže Čepin 25. ožujka 2026., sudjelovali su i učenici Osnovne škole Drenje te ostvarili zapažene rezultate. Učenik Vedran Penava (5. razred) u kategoriji Maketarstvo i modelarstvo osvojio je izvrsno 3. mjesto u konkurenciji 23 učenika. Učenik Ivano Špoljarić (6. razred) osvojio je 4. mjesto u kategoriji Robotsko spašavanje žrtve. Učenica Doris Šantić (7. razred) osvojila je 8. mjesto u kategoriji Strojarske konstrukcije. Mentor učenicima je učitelj tehničke kulture Josip Ševkušić.

Badminton – županijska razina
Nakon održanog međuopćinskog natjecanja u badmintonu 28. listopada 2025. u Osnovnoj školi Drenje, učenice 5. i 6. razreda ostvarile su plasman na županijsko natjecanje.


ODLIČAN USPJEH svih 8 godina školovanja:

Za odličan uspjeh svih osam godina školovanja nagrađen je učenik Marko Matanovac.

Ostala natjecanja na kojima su sudjelovali naši učenici i njihovi mentori: 

Klokan bez granica
Na međunarodnom natjecanju Klokan bez granica 2026. petero učenika plasiralo se među 10 % najboljih natjecatelja. To su učenici iz Slatinika Drenjskog: Borna Barušić u kategoriji Pčelice i Luka Matanovac u kategoriji Leptirići, koje je pripremala učiteljica Željka Rossi, te trojica učenika iz Pridvorja: Petar Greganović u kategoriji Pčelice te Gabriel Tiborc i Stjepan Vorgić u kategoriji Leptirići, koje je pripremala učiteljica Sanja Pejčić.

Raketno modelarstvo
Na 45. Croatia Cup-u u raketnom modelarstvu u Čakovcu naši su učenici ostvarili izvrsne rezultate i još jednom pokazali kako se trud, upornost i timski rad itekako isplate. U pojedinačnoj konkurenciji u kategoriji raketa s trakom Damian Mudrinić osvojio je brončanu medalju, dok je Borna Barušić osvojio srebro. Ekipno, u istoj kategoriji, Damian Mudrinić, Lana Sušić i Matea Matanovac osvojili su najsjajniji pehar — 1. mjesto. U kategoriji raketa s padobranom ekipno 3. mjesto osvojili su Borna Barušić, Luka Matanovac i Vedran Penava.
Na 24. Otvorenom prvenstvu Dalmacije u raketnom modelarstvu u Obrovcu održanom 11. listopada 2025. učenici Osnovne škole Drenje zauzeli su izvrsna mjesta. U kategoriji rakete s padobranom naše dvije ekipe zauzele su 4. i 5. mjesto ekipno. Pojedinačno u prvih deset u padobranima Matea Matanovac zauzela je 6. mjesto i Ema Blažević 10. mjesto. U kategoriji rakete s trakom ekipno srebro osvojili su Ema Blažević, Luka Matanovac i Borna Barušić. Druga ekipa Damian Mudrinić, Lana Sušić i Matea Matanovac našli su se na 4. mjestu. Pojedinačno Lana Sušić osvojila je broncu, a naš najmlađi natjecatelj Borna Barišić zauzeo je prvo mjesto i osvojio zlato. Ema je u ovoj kategoriji zauzela deseto mjesto.
Na 30. Državnom prvenstvu u raketnom modelarstvu za djecu i mladež, održanom 27. rujna 2025. u Vrlici, učenici Osnovne škole Drenje osvojili su dva pehara u konkurenciji 14 ekipa osnovnih škola. 2. mjesto u kategoriji rakete s padobranom osvojila je ekipa: Lana Sušić, Damian Mudrinić i Matea Matanovac. 3. mjesto u kategoriji rakete s trakom pripalo je ekipi: Ema Blažević, Luka Matanovac i Iris Tomešić.

Foto natječaj
Učenici Područne škole Slatinik Drenjski na foto natječaju „Tišina koja govori”, u organizaciji Gradske knjižnice i čitaonice Đakovo te Foto-kino kluba Đakovo, ostvarili su zapažene rezultate. U dječjoj kategoriji prvo mjesto osvojio je Luka Matanovac sa svojom fotografijom „Bijeg”. Luka je nagrađen i dodatnom diplomom za fotografiju „Ljubav rijeke i stabla” koja je izložena u velikom formatu. Gabriel Saks dobio je pohvalu za svoju maštovitu fotografiju „Naopačke”. Fotografije izložene u velikom formatu pripadaju Matei Matanovac („Sjene prošlosti”) i Emi Blažević („Gušter Špiro”). Obje učenice su nagrađene diplomama i knjigom. U malom formatu izložene su fotografiji troje učenika: Antonio Blažević, Borna Barušić i Lana Sušić pridonijeli su bogatstvu i raznolikosti izložbe. Posebno priznanje za poticanje mladih na sudjelovanje i kreativno izražavanje dobila je njihova učiteljica Željka Rossi. Dodijeljena joj je diploma za motiviranje mlađih generacija u okviru teme „Tišina koja govori: slike neizgovorenih priča”.

Susret malih pjesnika Slavonije i Baranje
32. Susret malih pjesnika Slavonije i Baranje održan je 28. studenoga 2025. u Osnovnoj školi „Matija Gubec “ u Cerniku. U ovogodišnjem zborniku “U vrstu riječi” uvrštene su dvije pjesme naših učenika – Ivana Špoljara i Antonija Crndića, a njihova mentorica je učiteljica Mihaela Topić.

Natjecanje Crvenoga križa
Prva razina 27. Natjecanja mladih Hrvatskog Crvenog križa održana je u Osnovnoj školi Vladimira Nazora u Đakovu 14. ožujka 2026. s početkom u 9 sati. Sudjelovale su i učenice Osnovne škole Drenje: Mia Matanovac, Lea Mejdanac, Ivana Dorić, Monika Čop, Anabela Šantić i Dora Fehir. Osvojile su 3. mjesto. Za natjecanje ih je pripremala učiteljica Kristina Filaković.

Ju Jitsu Europsko prvenstvo 
Učenik 7. razreda Mihael Mejdanac osvojio je brončanu medalju na JJIF Europskom prvenstvu u grčkom gradu Heraklionu u kategoriji U16 +77 kg.

[bookmark: _Toc241300467]IZVANUČIONIČKA NASTAVA I PROJEKTI

Hrvatski olimpijski dan na Boroviku
Učenici razredne nastave sa svojim učiteljima obilježili su Hrvatski olimpijski dan kojim se promiče olimpijski pokret, a građane potiče na bavljenje sportskim aktivnostima.

Sajam obrazovanja u Osijeku
U Gospodarskom centru Osječko-baranjske županije organiziran je „Sajam obrazovanja” u svibnju 2026. Naši učenici osmih razreda, zajedno s oko 2000 vršnjaka, na jednom mjestu saznali su detaljne informacije o svim mogućnostima srednjoškolskog obrazovanja, kao i o zapošljavanju i stanju na tržištu rada.

Posjet učenika osmih razreda Vukovaru i Karlovcu
U utorak, 21. listopada 2025. godine učenici 8.a i 8.b razreda bili su na terenskoj nastavi Povijesti u Karlovcu.
U ponedjeljak 15.12.2025. učenici 8.a i 8.b razreda bili su na terenskoj nastavi Povijesti u Vukovaru.

	NACIONALNO VREDNOVANJE: 
	S ciljem razvoja usklađenoga i učinkovitoga sustava odgoja i obrazovanja te sustava kvalitete , Nacionalni centar za vanjsko vrednovanje obrazovanja proveo je nacionalne ispite u 4. i 8. razredu u svim osnovnim školama Republike Hrvatske.  U sklopu nacionalnih ispita provedeno je osam ispita za učenike 8. razreda (Hrvatski jezik, Engleski jezik, Matematika, Biologija, Kemija, Fizika, Geografija i Povijest), te tri ispita za učenike 4. razreda (Hrvatski jezik, Matematika i Priroda i društvo). Ispiti su provedeni tijekom ožujka 2026.

eTwinning projekti
Aktivno sudjelujemo u brojnim eTwinning projektima čiji su provoditelji učiteljica hrvatskog jezika Mihaela Topić, učitelj informatike Goran Podunavac i knjižničarka Vlatka Štrk.


Erasmus+ projekt
U Osnovnoj školi Drenje provode se dva Erasmus+ projekta: "Ecology is anytime, anywhere te “Inspire STEAM”. Koordinator oba projekta je učitelj informatike Marko Berberović

“Učimo zajedno 8”
Dana 28. svibnja 2025. godine u Osnovnoj školi Drenje održan je Info dan u sklopu projekta “Učimo zajedno 8”, čiji je nositelj Osječko-baranjska županija. Projekt je usmjeren na osiguravanje pomoćnika u nastavi za učenike s teškoćama kako bi im se omogućilo kvalitetnije i inkluzivnije obrazovanje.
Koordinatorica projekta u školi pedagoginja je Aneta Orešković Buljan.

Teen CAP program
U četvrtak 18. prosinca 2025. godine završene su Teen CAP radionice s učenicima osmih razreda. Provedene su 4 radionice u 4 različita termina, a odradile su ih osposobljene CAP-ove pomagačice psihologinja Marija Jurić, pedagoginja Aneta Orešković Buljan i knjižničarka Vlatka Štrk. Teen CAP program program je primarne prevencije zlostavljanja namijenjen adolescentima. Naime, adolescenti su visoko rizična skupina za nasilje i zlostavljanje te su izloženi agresiji više od bilo koje druge populacije. Ovim radionicama odgovara se na uzroke ranjivosti te im se pružaju konkretne i specifične informacije koje ih osnažuju, smanjuju izoliranost te im se daju strategije za ponašanje u opasnim situacijama. Svake školske godine Teen CAP obuhvati preko 3.000 mladih iz cijele RH, a mi smo jedna od malobrojnih škola u Osječko-baranjskoj županiji koja provodi ovaj program.

Projekt SNEP 2 – JUNIOR
Učenici predmetne nastave sudjelovali su u edukativnim radionicama projekta SNEP 2 – JUNIOR koji je usmjeren na osvještavanje i prevenciju seksualnog nasilja nad djecom. Svi su učenici kroz ciklus radionica stekli znanja i vještine koje će im pomoći da se osjećaju sigurnije, ali i osposobljeni u djelovanju ako to nalaže situacija. Projekt provode psihologinja Marija Jurić i knjižničarka Vlatka Štrk

Projekt Utopija
Dana 10. lipnja 2025. učenici naše škole sudjelovali su u završnom susretu projekta Utopija koji se provodi u partnerstvu s Nansen dijalog centrom iz Osijeka, a vodi ga školska pedagoginja Aneta Orešković Buljan. Projekt je osmišljen kao prostor emocionalnog izražavanja, osobnog razvoja i jačanja emocionalne pismenosti djece kroz pet ključnih koraka: Upoznavanje, Tumačenje, Otpuštanje, Prihvaćanje i Izražavanje emociJA.
   
Projekt RESCUR 
Cilj ovoga projekta poboljšati je socijalno i emocionalno učenje učenike, a provode ga pedagoginja Aneta Orešković Buljan, učiteljice razredne nastave zajedno s voditeljicom Marijom Jurić, školskom psihologinjom.

Projekt SVOJA
U našoj školi uspješno je proveden i projekt SVOJA koji je usmjeren na razvoj kritičkog promišljanja o društvenim mrežama i utjecaju digitalnog okruženja na mlade. Projekt u našoj školi provodi učiteljica hrvatskog jezika Mihaela Topić, a sam kraj provođenja rezultirao je postavljanjem izložbe u školskom hodniku koji se mogao pogledati do kraja mjeseca svibnja. 

Projekt Šafran
Dana 30 listopada započela je provedba projekta Šafran u kojem su sudjelovali učenici 8.b razreda pod vodstvom učiteljica Mihaele Topić, Mateje Brkić i Danijele Slišković. Ovim projektom učenici se upoznaju s temom holokausta te im se podiže svijest o opasnostima diskriminacije, predrasuda i nesnošljivosti.

WORLDSKILLS CROATIA 2026.
Učenici osmih razreda posjetili su 6. svibnja Zagreb gdje su razgledali Državno natjecanje strukovnih škola. Tijekom posjeta obišli su interaktivne izložbe na kojima su se predstavili učenici strukovnih škola. Za naše je osmaše ovo bilo iznimno iskustvo jer su mogli saznati sve potrebno o strukovnim zanimanjima. Učenicima su pratnja bile psihologinja Sara Jantula i pedagoginja Aneta Orešković Buljan.
	

	Učenici predmetne nastave posjetili Đurđevac i Koprivnicu
Dana 15.svibnja 2026. učenici predmetne nastave posjetili su kulturne znamenitosti Đuđevca i Koprivnice: Posjetiteljski centar Đurđevački pijesci, Muzej grada Đurđevca te obilazak Hrvatske Sahare ostat će učenicima u trajnom sjećanju


UPISI U SREDNJU ŠKOLU:
Krajem lipnja i početkom srpnja provedeni su upisi učenika osmih razreda u srednje škole putem Nacionalnoga informacijskog sustava prijava i upisa u srednje škole (NISpuSŠ). Nije bilo problema prilikom prijava i upisa. Proveden je i upis učenika u učeničke domove elektroničkim načinom preko mrežne stranice Informacijskog sustava prijava i upisa u učenički dom (ISPUUD). Škola i njena infrastruktura bili su na raspolaganju svim sudionicima prijava i upisa, kao i razrednici te ravnatelj škole. Svi  učenici koji su se prijavili u sustav e-upisa, upisani su u srednju školu.


4. [bookmark: _Toc241300468]KULTURNA I JAVNA DJELATNOST ŠKOLE

Na razini škole ove godine organizirane su božićne priredbe, Dani kruha, obilježen je Dan škole.
Razrednici su u svojim razredima na satu razrednika i tijekom nastave popratili sve značajnije datume i događanja. Učenici naše škole aktivno sudjeluje u radu KUD-a  „Drenjanci“, čime u najboljem svjetlu predstavljaju i samu školu. Također, sudjeluju i u radu DVD-a s područja Općine Drenje.
U sklopu nastave Hrvatskog jezika i Povijesti učenici 8. b razreda posjetili su židovsko groblje u Đakovu, a sve s ciljem razvijanja svijesti o važnosti tolerancije, poštovanja i očuvanja povijesnih istina. 
Učitelj informatike Goran Podunavac sudjelovao je u Tallinu na seminaru „Future Citizens and AI Hand in Hand“ te je predstavljao Hrvatsku među 60-ak sudionika iz 16 europskih zemalja. Seminar je raspisala Agencija za mobilnost i programe Europske unije u okviru mreže eTwinning, a govora je bilo o umjetnoj inteligenciji, prednostima, nedostacima, ali i izazovima koje pred nas postavlja.
Meteorolog Zoran Vakula gostovao je u Osnovnoj školi Drenje 15. siječnja 2026. Učenicima razredne i predmetne nastave na iznimno zanimljiv način približio je najvažnije vremenske pojave, kao i meteorologiju i klimu.
Učenici od 5. do 8. razreda posjetili su Osijek 8. travnja 2025. Cilj posjeta bio je odlazak u kino Urania gdje su gledali film Valdova priča.
Dana 6. listopada, a povodom Svjetskog dana učitelja, Ministarstvo znanosti, obrazovanja i mladih već tradicionalno nagradilo je najbolje odgojno-obrazovne djelatnike. Povjerenstvo za nagrađivanje odabralo je 522 najuspješnijih u školskoj godini 2024./2025. Na tom popisu nalazi se dvoje djelatnika Osnovne škole Drenje – psihologinja Marija Jurić i učitelj informatike Goran Podunavac.
U osječkom Domu tehnike dodijeljene su nagrade najzaslužnijim pojedincima za postignuća u tehničkoj kulturi u 2024. godini na području Grada Osijeka i Osječko-baranjske županije. Među nagrađenima i dvoje učitelja Osnovne škole Drenje. Učiteljica razredne nastave Željka Rossi nagrađena je plaketom za iznimna postignuća i doprinos razvitku tehničke kulture. Povelja zahvalnosti pripala je učitelju tehničke kulture Josipu Ševkušiću.
Knjižničarka Vlatka Štrk nagrađena je Europskom oznake kvalitete za sudjelovanje u eTwinning projektu „Legends and heroes among us“.
U kolovozu 2025., a u sklopu projekta „Da, RaSTEMo!“, u Osnovnoj školi Drenje održana je edukacija učitelja o diferenciranom poučavanju. „Diferencijacija u A2 programu za rad s darovitim učenicima“, koju je održala Marija Pandurić, osnažila je učitelje za dodatni i kvalitetniji rad s darovitim učenicima kroz primjenu diferenciranih pristupa i kreativnih metoda poučavanja. 
Kao dio programa Malih darovnica – “Partnerstvo CDŠ škola”, a u okviru Projekta “Hrvatska: ususret održivom, pravednom i učinkovitom obrazovanju”, u suradnji šest CDŠ škola Đakovštine održan je Okrugli stol timova za kvalitetu CDŠ škola Đakovštine. Sudjelovali su predstavnici timova za kvalitetu OŠ Josipa Antuna Ćolnića Đakovo, OŠ Drenje, OŠ Gorjani, OŠ “Ivana Brlić Mažuranić” Strizivojna, OŠ “Matija Gubec” Piškorevci te OŠ Budrovci kao domaćin 1. Okruglog stola. Moderator susreta bio je prof. Robert Francem, ravnatelj OŠ “Ivana Brlić Mažuranić” Strizivojna. Predstavnici škola tijekom susreta predstavili su modele implementacije Eksperimentalnog programa cjelodnevne škole. Raspravljalo se zatim o izazovima u provedbi Eksperimentalnog programa, predstavilo primjere dobre prakse A2 programa, te iznosilo prijedloge za poboljšanje provedbe programa. Susret je završen neformalnim druženjem uz daljnju raspravu i razmjenu iskustava članova timova za kvalitetu koje čine ravnatelji, učitelji i stručni suradnici uključenih škola. Nakon toga održano je još pet okruglih stolova sa sličnim temama i problematikom.

5. [bookmark: _Toc241300469]ZDRAVSTVENA, SOCIJALNA I EKOLOŠKA ZAŠTITA UČENIKA

Zdravstvena i socijalna skrb te ekološka zaštita učenika bile su na razini organizacijskih mogućnosti. Obavljeni su zdravstveni pregledi i cijepljenja učenika u dogovoru sa školskim liječnikom, a kako je planirano na početku školske godine planom i programom rada škole u 2025./2026. godini. Ekološka zaštita i edukacija učenika ostvarena je nizom akcija uređenja i čišćenja okoliša  te kroz edukaciju samih učenika o potrebi zdravijeg življenja u sređenom okolišu. Dobra je suradnja ostvarena s Timom školske medicine te MUP-om Đakovo.

6. [bookmark: _Toc241300470]RADNA ZADUŽENJA DJELATNIKA

Radna zaduženja svih djelatnika škole bila su prema važećim normativima rada. Odluke o godišnjoj strukturi radnog vremena dobili su svi djelatnici početkom školske godine s preciznim radnim zaduženjima.

7. [bookmark: _Toc241300471]PLAN INTERNOG I KOLEKTIVNOG STRUČNOG USAVRŠAVANJA DJELATNIKA

Sukladno planu i programu rada škole učitelji su korektno obavljali svoje radne obveze, na početku školske godine izradili su planove individualnog stručnog usavršavanja. Tijekom godine sudjelovali su u radu seminara i stručnih aktiva vezanih za svoj predmet ili posao u online okruženju.

8. [bookmark: _Toc241300472]STRUČNA TIJELA  ŠKOLE I TIJELA UPRAVLJANJA

[bookmark: _GoBack]Stručna tijela škole svoje su djelovanje uskladili s važećim određenim im kompetencijama. Učiteljsko vijeće održalo je pet sjednica. Školski odbor i Vijeće roditelja sastajali su se po potrebi. Aktivnosti ravnatelja proizašle su iz Godišnjeg plana i programa rada škole te aktivnosti koordinacije rada svih struktura u školi, nadzorom nastave te drugih poslova od većeg ili manjeg značaja za školu.

9. [bookmark: _Toc241300473]ZAKLJUČAK

Uspjeh učenika u ovoj školskoj godini na razini je uspjeha prošlih školskih godina. Dvije učenice upućene su na ponavljanje 5. razreda. Godišnji plan i program te školski kurikulum ostvareni su u cijelosti. 


U Drenju 1. listopada 2025.
ravnatelj škole:

Darko Čota, dipl.ing.

